***UIT DIE PEN VAN DIE CEO (3/21)***

**(Volg my op Twitter justchad\_cga)**

*Justin Chadwick 29 Januarie 2021*

|  |
| --- |
| ***“It is not the strongest of the species that survives, nor the most intelligent that survives. It is the one that is most adaptable to change” Charles Darwin*** |

**BOOMSENSUS 2020: SUIDER-AFRIKA SE SITRUSBEDRYF GROEI STEEDS**

Paul Hardman het onlangs die analise van die boomsensus voltooi van data wat aan die einde van 2020 ingesamel is. Die area onder sitrus wat in Suider-Afrika aangeteken is, het van 88 569 hektaar tot 96 031 hektaar toegeneem, 'n toename van 8,4% in oppervlakte. Die boomsensus toon dat die oudste boord in Suid-Afrika 110 jaar oud is, met die gemiddelde ouderdom van boorde op 16 jaar.

Die 7 642 bykomende hektaar is meestal sagte sitrus (4 392 ha). Dit is nie verbasend dat suurlemoene volgende is nie, wat met 1 537 ha vermeerder het. Valencias het met 857 ha toegeneem, terwyl pomelo’s (367) en nawels (339 ha) weinig verskil van die boomsensus in 2019.



Die Sondagsrivierstreek is die grootste in Suider-Afrika, met Wes-Kaap in die tweede posisie. Die ander twee streke in die groot liga van meer as 10 000 ha is Letsitele en Senwes. Dan kom Nelspruit, Hoedspruit en Patensie op ongeveer 6 000 ha; gevolg deur Limpoporivier, Boland en Burgersfort / Ohrigstad met ongeveer 4 000 ha.

**CGA DIREKTEURE**

CGA se direkteure word vir twee jaar verkies deur die streke wat hulle verteenwoordig. Die volgende streke is verkiesbaar voor einde Maart 2021 - Boland (George Hall), Wes-Kaap (Gerrit van der Merwe), Nelspruit (Andrew Muller), KZN (Mike Woodburn), Onderberg (Cornel van der Merwe), Oranjerivier ( Marius Bester) en Burgersfort / Ohrigstad (Smit le Roux). Al die direkteure het bevestig dat hulle vir nog 'n termyn beskikbaar is.

Sou meer as een nominasie uit 'n streek ontvang word, sal 'n verkiesing gehou word. Stuur nominasies na gloria@cga.co.za

**CGA COVID 19 “RESPONSE COMMITTEE” (CRC) – VINNIG UIT DIE BLOKKE**

Die CRC het Donderdag hul eerste vergadering van 2021 gehou. Soos Januarie in 2021 tot ‘n einde kom, weet ons baie meer van wat ons kan verwag as in 2020. Die meeste praat tans oor die uitrol van die entstof. As sodanig het die CRC bespreek watter rol ons as CGA in hierdie belangrike aktiwiteit kan speel. Ons sal alle aspekte van die inenting ondersoek en 'n feiteblad vir die bedryf ontwikkel, ons sal bepaal hoe ons betrokke kan wees om werkers te laat inent en dit aan ons lede deurgee. Die risiko dat plukkers, pakkers, inspekteurs, bestuurders, hawewerkers en ander in die verskaffingsketting kan siek raak, was as die hoogste risiko in 2020 geïdentifiseer - inenting behoort die waarskynlikheid en impak van hierdie risiko te verminder. Die CRC sal weer in Februarie vergader.